# MIKAELINSEURAKUNNAN SEURAKUNTANEUVOSTON KOKOUS

**Aika** Torstai 27.10.2022 klo 18.00-20.05

**Paikka** Mikaelin seurakuntakoti, neuvotteluhuone, II krs

**Läsnä** Lehikoinen Jouni puheenjohtaja

Artukka Pekka varajäsen

Esko Eija varajäsen

Hangelin Simo jäsen

Harjanne Aila varapuheenjohtaja

Holmroos Mari jäsen

Honka-Hallila Helena jäsenKuivala Jarno jäsen  
Lehtinen Seppo jäsen

Raunio Tanja jäsen, poistui klo 19.45  
Uhinki Ailo jäsen

Valtonen Marjo jäsen  
Vierimaa Ulla-Maija jäsen, saapui klo 18.33

Jaakkola Pasi työntekijöiden edustaja  
Kosola Katriina sihteeri

**Poissa** Haimi Katariina jäsen

Lindell Pia jäsen

Mäenpää Kari jäsen

Seila Viivu jäsen  
Sirkiä Anna jäsen

Suomela Hanna jäsen

# § 97 KOKOUKSEN AVAUS

Puheenjohtaja avasi kokouksen.

# § 98 KOKOUKSEN LAILLISUUS JA PÄÄTÖSVALTAISUUS

Esitys Kokous todetaan lailliseksi ja päätösvaltaiseksi.

Päätös Kokous todettiin lailliseksi ja päätösvaltaiseksi.

# § 99 PÖYTÄKIRJANTARKASTAJIEN VALINTA

Esitys Seurakuntaneuvosto valitsee kaksi pöytäkirjantarkastajaa.

Ei saa hakea muutosta oikaisuvaatimuksin.

Päätös Pöytäkirjantarkastajiksi valittiin Ailo Uhinki ja Marjo Valtonen.

# § 100 KOKOUKSEN TYÖJÄRJESTYKSEN HYVÄKSYMINEN

Esitys Seurakuntaneuvosto hyväksyy esityslistan kokouksen työjärjestykseksi.

Ei saa hakea muutosta oikaisuvaatimuksin.

Päätös Esityslista hyväksyttiin kokouksen työjärjestykseksi seuraavin muutoksin:

- § 108 lisättiin lisäesityslistan asia ja se päätettiin käsitellä §:n 103 jälkeen

- § 101 käsittely päätettiin siirtää kokouksen loppuun

- muihin mahdollisiin asioihin lisättiin Simo Hangelinin ja puheenjohtajan esittämät asiat.

# § 101 SEURAKUNNAN NIMIKKOLÄHETTISOPIMUKSET

Mikaelinseurakunnalla on vuosikausia ollut nimikkolähettejä kirkkomme eri lähetysjärjestöjen kautta. Lähetystyön työalasta vastaa pastori Jaakko Paakkanen, joka tulee kertomaan ajankohtaisesta nimikkosopimustilanteesta seurakuntaneuvoston kokoukseen.

Esitys Seurakuntaneuvosto merkitsee asian tiedoksi.

Ei saa hakea muutosta oikaisuvaatimuksin.

Päätös Esityksen mukaan.

# § 102 ERJA MÄENPÄÄN IRTISANOUTUMINEN ELÄKKEELLE SIIRTYMISTÄ VARTEN

Diakonityöntekijä Erja Mäenpää on jättänyt irtisanoutumisilmoituksen eläkkeelle siirtymisen johdosta 1.12.2022 alkaen (liite1/§102/sn8/2022).

Esitys Seurakuntaneuvosto merkitsee asian tiedoksi ja kiittää Erjaa työvuosista Turun Mikaelinseurakunnan palveluksessa.

Tiedoksi Erja Mäenpää, palkat

Ei saa hakea muutosta oikaisuvaatimuksin.

Päätös Esityksen mukaan.

# § 103 DIAKONIATIIMIN VASTAAVAN VALINTA

Erja Mäenpää on toiminut diakoniatiimin tiimivastaavana. Hänen tilalleen tulee valita toinen diakoniatyöntekijä. Seurakunnassa on tällä hetkellä töissä yksi vakituinen diakoniatyön tekijä ja yksi opintovapaan sijainen. Elina Okko vakituisena työntekijänä olisi sovelias ja halukas hoitamaan tiimivastaavan tehtäviä. Palkkaukseen se vaikuttaisi nostavasti ja sijoittuisi palkkaryhmä 502/60:een.

Esitys Seurakuntaneuvosto valitsee diakoniatiimin tiimivastaavaksi Elina Okon.

Tiedoksi Elina Okko, palkkatyöryhmä

Saa hakea muutosta oikaisuvaatimuksin.

Päätös Esityksen mukaan.

# § 104 MIKAELINKIRKON KIRKKOTILAN MUUTOSTARPEET

Kirkkotilojen muutostarpeet monitoimisimmiksi ovat ajankohtainen asia myös Mikaelinseurakunnassa. Esitystekniikan ja äänentoiston uusimisen myötä myös kirkkotilan monitoimisuuteen tulee kiinnittää huomiota. Kahvilatilan uudistamisesta on jo olemassa arkkitehtitoimiston suunnitelma, josta kappalainen Pasi Jaakkola kertoo kokouksessa tarkemmin.

Esitys Seurakuntaneuvosto merkitsee asian tiedoksi.

Ei saa hakea muutosta oikaisuvaatimuksin.

Päätös Seurakuntaneuvosto keskusteli asiasta pitkään. Asiasta esitettiin seuraavat kommentit:

- eteistila on talvella kylmä. Voisiko ovien päälle asentaa lämmittimet?

- takaosasta on tarkoitus purkaa viisi penkkiriviä. Simo Hangelin vastusti tätä esitystä.

- yksi vessa on liian vähän. Eteistilan vieressä on tyhjä tila, jonka rakennetta ei tiedetä. Voisiko sen muuttaa wc-osastoksi?

- kahvilaa voi käyttää myös kastekahvi- tai muistotilaisuuksissa

- hissi kadulta kirkkoon

# § 105 TYÖNTEKIJÖIDEN JÄLJELLÄ OLEVAT VUOSILOMAT

Seurakuntaneuvosto hyväksyy ja merkitsee tiedokseen seurakunnan työntekijöiden jäljellä olevat vuosilomat 2022-2023. Suunnitelmat ovat liitteenä (liite1/§105/sn8/2022).

Esitys Seurakuntaneuvosto vahvistaa vuosilomat ja merkitsee ne tiedokseen.

Tiedoksi Työntekijät

Ei saa hakea muutosta oikaisuvaatimuksin.

Päätös Seurakuntaneuvosto vahvisti muiden vuosilomat paitsi Silvia Kosken, joka ei toimittanut lomatoiveitaan määräaikaan mennessä.

# § 106 KOULUTUSSUUNNITELMA 2023

Mikaelinseurakunnan työntekijät ovat anoneet seuraaviin koulutuksiin vuonna 2023 (liite1/§106/sn8/2022).

Esitys Seurakuntaneuvosto hyväksyy koulutussuunnitelman vuodelle 2023.

Tiedoksi Koulutukseen hakeneet

Ei saa hakea muutosta oikaisuvaatimuksin.

Käsittely Varapuheenjohtaja Aila Harjanne johti asian käsittelyä Jouni Lehikoisen jäävättyä itsensä.

Päätös Esityksen mukaan.

# § 107 ARNO HEINOSEN VALINTA KASVATUKSEN TIIMIVASTAAVAN TEHTÄVÄÄN

Matti Hernesahon lähdettyä Katariinan seurakunnan palvelukseen kasvatuksen tiimille pitää valita tiimivastaava.

Arno Heinonen on toiminut pitkään Mikaelissa nuorisotyönohjaajana ja hänellä on vankkaa kokemusta lähiesimiestehtävistä.

Arno on suostunut toimimaan tarvittaessa kasvatuksen tiimivastaavan tehtävässä (liite1/§107/sn8/2022). Palkkaus vastaavasta tehtävästä Katariinassa on 503/40 ja Henrikissä 503/90. Arnolle ehdotetaan palkkaposiota 503/40.

Esitys Seurakuntaneuvosto päättää valita Arno Heinosen kasvatuksen tiimin tiimivastaavan tehtävään 10.10.2022 alkaen. Palkkatyöryhmälle ehdotetaan palkkaryhmää 503/40.

Tiedoksi Arno Heinonen, palkkatyöryhmä

Saa hakea muutosta oikaisuvaatimuksin.

Päätös Esityksen mukaan.

# § 108 DIAKONIAN VIRAN AUKIJULISTAMINEN

Erja Mäenpään eläköityessä on kyseinen diakonian virka syytä julistaa haettavaksi. Aikataulullisesti virka olisi hyvä saada hakuun pikimiten. Viran palkkaus on 502/40 mukainen ja virka olisi täytettävissä 1.1.2023 alkaen. Koeaika virkaan on kuusi kuukautta. Viran hakuaika olisi 30.11.2022 mennessä. Haastattelut suoritetaan 1.12.2022 Mikaelin seurakuntakodilla.

Esitys Seurakuntaneuvosto julistaa diakonian viran haettavaksi välittömästi. Hakuaikaa on 31.11.2022 asti. Haastattelutyöryhmään valitaan kirkkoherran lisäksi diakoniatyöryhmän luottamushenkilöjäsenet.

Tiedoksi Työryhmään valitut

Saa hakea muutosta oikaisuvaatimuksin.

Päätös Seurakuntaneuvosto päätti julistaa diakonian viran haettavaksi esityksen mukaan ja valitsi haastattelutyöryhmään kirkkoherran lisäksi Aila Harjanteen, Ulla-Maija Vierimaan ja Kari Mäenpään. Kirkkoherra laittaa viran hakuilmoituksen Kirkon rekryyn.

# § 109 MUUT MAHDOLLISET ASIAT

Simo Hangelinin esille ottamat asiat:

- venäläiset telakkatyöntekijät etuilevat Pansion ruokakassijaossa. Olisiko paikalle mahdollista saada vartijaa?

- Ohravelli-tapahtumassa ihmiset olisivat halunneet maksaa ostoksensa pankkikortilla. Onko mahdollista hankkia kortinlukijaa vastaaviin tapahtumiin?

- Vanhan ajan ompelupiiri myy Mikaelin logolla kuvioituja villasukkia 20 €:n hintaan

Puheenjohtajan esille ottamat asiat:

- Seurakunnan jäsenmäärä

- Vaalipaneeli 10.11. klo 18 Mikaelin seurakuntakodilla. Paneeli striimataan. Ryhmät valitsevat paneeliin kaksi edustajaa kustakin ryhmästä.

# § 110 ILMOITUSASIAT

- yhteisen kirkkoneuvoston asiat

- Se löytyi -mediamissio

# § 111 MUUTOKSEN HAKU

Oikaisuvaatimusosoitus sekä muutoksenhakuohjeet liitetään tarkastettuun pöytäkirjaan.

# § 112 KOKOUKSEN PÄÄTTÄMINEN

Puheenjohtaja päätti kokouksen klo 20.05.

Pöytäkirjan vakuudeksi:

Jouni Lehikoinen Aila Harjanne Katriina Kosola

puheenjohtaja varapuheenjohtaja sihteeri

Ailo Uhinki Marjo Valtonen

pöytäkirjantarkastaja pöytäkirjantarkastaja